EL Επίσημη Εφημερίδα της Ευρωπαϊκής Ένωσης C 331/9

Ανακοίνωση της γαλλικής κυβέρνησης σύμφωνα με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Γνώμη σχετικά με την αίτηση έκδοσης αποκλειστικών αδειών αναζήτησης κοιτασμάτων υγρών ή αέριων υδρογονανθράκων, αποκαλούμενες «Permis d'Etampes» και «Permis Malesherbes»)

(2005/C 331/05)

(Κείμενο που παρουσιάζει ενδιαφέρον για τον ΕΟΧ)

Με αίτηση της 17ης Ιανουαρίου 2005, η εταιρεία Geopetrol SA, με έδρα 9 rue Nicolas Copernic, Z.I du Coudray F-93150 Le Blanc-Mesnil Cedex (Γαλλία), ζήτησε να της χορηγηθεί αποκλειστική άδεια τετραετούς διάρκειας για την αναζήτηση κοιτασμάτων υγρών ή αέριων υδρογονανθράκων, αποκαλούμενη άδεια «Permis d'Etampes», σε έκταση περίπου 588 km2, που καλύπτει τα διοικητικά διαμερίσματα Essonne, Loiret και Seine-et-Marne.

Η εν λόγω έκταση οριοθετείται από τόξα μεσημβρινών και παραλλήλων τεμνομένων στα σημεία των οποίων οι γεωγραφικές συντεταγμένες εμφαίνονται στον πίνακα που ακολουθεί. Ως βάση λαμβάνεται ο μεσημβρινός που διέρχεται από το Παρίσι.

ΣΗΜΕΙΟ ΓΕΩΓΡΑΦΙΚΟ ΜΗΚΟΣ ΓΕΩΓΡΑΦΙΚΟ ΠΛATΟΣ A 0,30 gr Δ 53,90 gr Β B 0,02 gr Δ 53,90 gr Β C 0,02 gr Δ 53,83 gr Β D 0,00 gr 53,83 gr Β E 0,00 gr 53,80 gr Β F 0,30 gr Α 53,80 gr Β G 0,30 gr Α 53,70 gr Β H 0,30 gr Δ 53,70 gr Β

Με αίτηση της 12ης Απριλίου 2005, η εταιρεία Madison Energy France SNC, με έδρα 13/15 boulevard de la Madeleine, F-75001 Paris, ζήτησε να της χορηγηθεί αποκλειστική άδεια τετραετούς διάρκειας για την αναζήτηση κοιτασμάτων υγρών ή αέριων υδρογονανθράκων, αποκαλούμενη άδεια «Permis de Malesherbes», σε έκταση περίπου 266,7 km2, που καλύπτει τα διοικητικά διαμερίσματα Essonne, Loiret και Seine-et-Marne.

Η εν λόγω έκταση οριοθετείται από τόξα μεσημβρινών και παραλλήλων τεμνομένων στα σημεία των οποίων οι γεωγραφικές συντεταγμένες εμφαίνονται στον πίνακα που ακολουθεί. Ως βάση λαμβάνεται ο μεσημβρινός που διέρχεται από το Παρίσι.

ΣΗΜΕΙΟ ΓΕΩΓΡΑΦΙΚΟ ΜΗΚΟΣ ΓΕΩΓΡΑΦΙΚΟ ΠΛATΟΣ A 0,00 gr 53,80 gr Β B 0,20 gr Α 53,80 gr Β C 0,20 gr Α 53,60 gr Β D 0,00 gr 53,60 gr Β

Οι εκτάσεις που αφορούν οι δύο αυτές αιτήσεις τέμνονται σε έκταση που οριοθετείται από τόξα μεσημβρινών και παραλλήλων τεμνομένων στα σημεία των οποίων οι γεωγραφικές συντεταγμένες εμφαίνονται στον πίνακα που ακολουθεί. Ως βάση λαμβάνεται ο μεσημβρινός που διέρχεται από το Παρίσι.

ΣΗΜΕΙΟ ΓΕΩΓΡΑΦΙΚΟ ΜΗΚΟΣ ΓΕΩΓΡΑΦΙΚΟ ΠΛATΟΣ A 0,00 gr 53,80 gr Β B 0,20 gr Α 53,80 gr Β C 0,20gr Α 53,70 gr Β D 0,00gr 53,70 gr Β

Κατάθεση αιτήσεων

Οι υποβάλλοντες τις αρχικές και τις ανταγωνιστικές αιτήσεις πρέπει να αποδείξουν ότι πληρούν τις προϋποθέσεις για τη χορήγηση των δικαιωμάτων, που ορίζονται στα άρθρα 3, 4 και 5 του διατάγματος 95-427 της 19ης Απριλίου 1995 περί εξορυκτικών δικαιωμάτων, όπως τροποποιήθηκε.

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας ενενήντα ημερών από την ημερομηνία δημοσίευσης της παρούσας ανακοίνωσης σύμφωνα με τη διαδικασία που περιγράφεται συνοπτικά στην «Aνακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11, και καθορίστηκε με το διάταγμα 95-427 της 19ης Απριλίου 1995 περί εξορυκτικών δικαιωμάτων, όπως τροποποιήθηκε (Επίσημη Εφημερίδα της Γαλλικής Δημοκρατίας της 22ας Απριλίου 1995).

Οι ανταγωνιστικές αιτήσεις πρέπει να απευθύνονται στον αρμόδιο για τα ορυχεία υπουργό, στην κατωτέρω αναφερόμενη διεύθυνση. Οι αποφάσεις σχετικά με τις εκτάσεις που αφορούν οι αρχικές και οι ανταγωνιστικές αιτήσεις θα ληφθούν σύμφωνα με το ακόλουθο χρονοδιάγραμμα:

— Όσον αφορά την έκταση που καθορίζεται στην αίτηση χορήγησης της άδειας «Permis d'Etampes», συμπεριλαμβανομένης της τομής των δύο εκτάσεων, εντός δύο ετών από την ημερομηνία παραλαβής από τις γαλλικές αρχές της αίτησης χορήγησης της άδειας «Permis d'Etampes», δηλαδή μέχρι τις 21 Ιανουαρίου 2007.

— Όσον αφορά την έκταση που καθορίζεται στην αίτηση χορήγησης της άδειας «Permis de Malesherbes», πλην της τομής των δύο εκτάσεων εάν έχει ήδη χορηγηθεί η άδεια «Permis d'Etampes», εντός δύο ετών από την ημερομηνία παραλαβής από τις γαλλικές αρχές της αίτησης χορήγησης της άδειας «Permis de Malesherbes», δηλαδή μέχρι τις 13 Απριλίου 2007.

Προϋποθέσεις και απαιτήσεις σχετικά με την άσκηση και την παύση της δραστηριότητας

Καλούνται οι ενδιαφερόμενες εταιρείες να ανατρέξουν στα άρθρα 79 και 79.1 του κώδικα code minier και στο διάταγμα 95-696 της 9ης Μαΐου 1995 περί έναρξης εξορυκτικών δραστηριοτήτων και αστυνομίας ορυχείων, όπως τροποποιήθηκε (Επίσημη Εφημερίδα της Γαλλικής Δημοκρατίας της 11ης Μαΐου 1995).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: Ministère de l'économie, des finances et de l'industrie (direction générale de l'énergie et des matières premières, direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13, France, [αριθ. τηλ.: (33) 144 97 02 30, φαξ: (33) 144 97 05 70].

Οι κανονιστικές και νομοθετικές διατάξεις που αναφέρονται ανωτέρω διατίθενται στο δικτυακό τόπο: http://www.legifrance.gouv.fr

(1) ΕΕ L 164 της 30.6.1994, σ. 3